УТИЦАЈ РАДНЕ СНАГЕ НА РЕГИОНАЛНУ НЕЈЕДНАКОСТ
 У ПОГРАНИЧНОМ ПРОСТОРУ СРБИЈЕ
Апстракт
Питања неравномерности регионалног развоја и демографских поремећаја све више добијају на значају у научној литератури, јер је услед сложених друштвених процеса дошло до хомогенизације Србије на макро, и поларизације на микро нивоу. У циљу представљања регионалних диспропорција у Србији одабрана је радна снага становништва пограничних општина. Погранични простор је суочен са ограниченим развојним могућностима. Поред периферног положаја, постоје бројна развојна ограничења у погледу демографских и социо-економских проблема. Иако се за пограничне општине може рећи да су неразвијене, са неповољним демографским карактеристикама, погранични простор не можемо посматрати као јединствену целину.
Циљ рада јесте да се сагледа структура радне снаге, као основе за развој, како би се утврдила дистрибуција и расположивост радне снаге пограничног простора Србије, која представља потенцијал за развој. За потребе анализе коришћени су индикатори радне снаге. На основу показатеља друштвене развијености, потврђује се нижи степен развоја пограничних општина, али и указује на значајне регионалне супротности. Резултат рада је свеобухватна анализа радне снаге у пограничном подручју, која служи као платформа за идентификацију подручја са повољнијим демографским и развојним карактеристикама, а са друге стране неразвијена подручја са нарушеном демографском структуром и неохрабрујућим прогнозама, што јасно потврђује постојање регионалних диспропорција у пограничном простору Србије. Препознавање различитости пограничног простора у погледу радне снаге је од битног значаја за планирање будућег развоја.
Кључне речи: радна снага, регионална неједнакост, погранични простор Србије, незапосленост, неразвијеност
EFFECT OF LABOR FORCE ON REGIONAL INEQUALITY
  IN SERBIAN BORDER AREA
Abstract
Issues of uneven regional development and demographic disorders have become increasingly significance of the scientific literature, because the complex social processes led to the homogenization of Serbia at the macro level and enormous polarization at the micro level. In order to present the regional disproportions in Serbia, the workforce of the border municipalities was selected. The border area is faced with limited development opportunities. In addition to the peripheral location, there are numerous development restrictions in terms of demographic and socio-economic problems. Although, the most of border municipalities are underdeveloped with adverse demographic characteristics, these municipalities can not be considered as an unified unit.
The aim of this paper is to examine the structure of the labor force, as the basis for development, in order to determine the distribution and availability of labor in Serbian border areas, the potential for development. For the analysis were used the indicators of workforce. Based on indicators of social development confirms the lower level of development of border municipalities, but also points to significant regional contrasts. The result is a comprehensive analysis of the labor force in the border area, which serves as a platform for the identification of areas with favorable demographic and developmental characteristics, and on the other side, there are underdeveloped municipalities with disrupted demographic structure and unfavorable forecasts, which clearly confirms the existence of regional disproportion in Serbian border region. Recognizing the diversity of the border area in terms of the labor force is essential for planning future development.
Key words: labour force, regional inequality, Serbian border area, unemployment, underdevelopment
УВОД
Сложени друштвено-економски процеси који су се одвијали током последњих деценија утицали су на формирање огромних развојних диспаритета у Србији. Проблем неравномерног развоја је доста истражен у научној литератури, али се томе придаје већи значај тек када неразвијена подручја почну неповољно утицати на целокупни развој државе. 
Бројна истраживања су потврдила да је погранични простор Србије неразвијено и заостало подручје (Грчић, 2002; Ђорђевић, Тодоровић, Петровић, 2015; Радовановић, Гиговић, 2010). Посматрано у целини, пограничне општине имају бројна ограничења у развоју: погранични статус, неповољне демографске карактеристике изражене кроз депопулацију и старење (карактеристика већине општина), слаба инфраструктурна опремљеност и бројна ограничења у привреди. Међутим, ове општине не можемо посматрати као хомогену групу, јер постоји диференцијација по различитим областима. Имајући у виду неповољне демографске карактеристике пограничног простора Србије, предмет овог рада јесте економски активно становништво општина пограничног подручја, са циљем да се прикаже структура радне снаге, као основе за развој, како би се утврдила дистрибуција и расположивост радне снаге пограничног простора Србије. Испитивањем радне снаге, која је под снажним утицајем неповољних демографских трендова, утврђујемо које пограничне општине имају повољнију радну снагу, и представљају потенцијал за развој, а које ограничења.
Рад се базира на резултатима Пописа становништва из 2011. године. Референтну групу представљају све остале општине Србије, које се не ослањају на државну границу. За анализу радне снаге коришћени су индикатори: стопа искоришћености радног контингента, стопа активности, стопа запослености и структура запослених лица по секторима делатности. Од посебног значаја је анализа незапослености становништва и демографских резерви радне снаге. Обрађени су индикатори друштвене развијености (зараде, композитни индекс социјалне кохезије, ниво образовања), који потврђују нижи степен развоја пограничних општина и указују на значајне регионалне разлике. 
С обзиром да је погранични простор изузетно осетљив простор, који карактерише одмакли процес демографског старења, важно је утврдити карактеристике радне снаге, као потенцијал будућег развоја пограничног простора Србије. Становништво пограничних општина је старије у односу на остале општине Србије и значајно оптерећено неактивним становништвом (пензионери), али ниска стопа партиципације радне снаге указује на велики неискоришћени потенцијал. Главни покретач развоја одређеног подручја јесте становништво. Будући да су људи срж економских активности, обезбеђивање могућности да се становништво укључи у рад (запошљавање) је од виталног значаја за развој друштва.
АНАЛИЗА КАРАКТЕРИСТИКА РАДНЕ СНАГЕ СТАНОВНИШТВА
 ПОГРАНИЧНОГ ПРОСТОРА СРБИЈЕ
Изучавање радне снаге је значајно не само за демографска, већ и за економска истраживања. Подаци о динамици, структури и дистрибуцији економски активног становништва су од битне важности за формулисање политике и ефикасно коришћење људских ресура на одређеном подручју. Од понуде радне снаге и степена ангажовања зависи ниво достигнутог развоја, егзистенција читаве популације и изгледи за даљи економски просперитет (Радивојевић, 2006, стр. 224).
Категорија економски активних лица, односно радна снага, обухвата лица која обављају занимање[footnoteRef:1] и незапослена лица[footnoteRef:2]. Обим и структура радне снаге су резултат испреплетеног деловања демографских и социо-економских чинилаца, чији утицај зависи од степена демографског и друштвеног развитка (Wertheimer-Балетић, 1999, стр. 264).  [1:  Контингент лица која обављају занимање чине: лица која су у недељи пред Попис бар један сат обављала било какав посао; лица која имају посао, али су из објективних разлога била спречена да га обављају у референтној недељи (РЗС, 2013, стр. 11).]  [2:  Незапосленима се сматрају лица која нису радила у референтној недељи, а која активно траже посао  и која би могла да почну да раде у наредне две недеље у односу на „критични моменат пописа“. Незапослена лица разврстана су на лица која су некада радила и лица која траже прво запослење (РЗС, 2013, стр. 11).] 

Утицај демографских фактора на понуду радне снаге огледа се преко величине и старосно-полне структуре радног контингента. Будући да је радни контингент демографски оквир формирања радне снаге, у условима интензивног демографског старења смањује се обим радног контингента, а самим тим и понуда радне снаге. Интензитет активирања економски активног становништва унутар радног контингента значајно утиче на обим радне снаге. Са једне стране долази до смањења радног контингента и потенцијалне понуде радне снаге, а с друге стране, услови на тржишту рада не погодују већем активирању становништва нарочито у почетним и крајњим старосним групама унутар радног контингента (Радивојевић, 2015, стр. 225). Стопа искоришћености радног контингента пограничних општина је нижа 2% у поређењу са осталим општинама Србије, а разлике су израженије код становништва женског пола. Разлике између општина према овом показатељу се крећу од 50% (Тутин) до 93% (Трговиште)[footnoteRef:3]. Значајне разлике се уочавају и у односу на државу са којом се пограничне општине граниче, најмање, односно највеће проценте искоришћености радног контингента бележе општине које се граниче са Црном Гором и Македонијом. [3:  Разлике пограничних општина Србије у стопи искоришћености радног контингента код мушкараца се крећу од 59% (Пландиште) до 94% (Трговиште), а код жена од 32% (Тутин) до 90% (Трговиште).] 







Табела 1. Стопе искоришћености радног контингента и стопе активности становништва пограничних општина Србије према полу, у односу на државу са којом се општине граниче, Попис 2011.
	Држава са којом се пограничне општине граниче
	Стопа искоришћености радног контингента (%)
	Стопа активности (%)

	
	Укупно
	Мушкарци
	Жене
	Укупно
	Мушкарци
	Жене

	Македонија
	75,7
	80,5
	69,7
	48,4
	56,2
	40,1

	Бугарска
	71,6
	75,3
	66,9
	42,5
	50,3
	34,7

	Румунија
	58,2
	65,4
	49,4
	36,4
	45,7
	27,5

	Мађарска
	62,5
	69,4
	54,6
	40,3
	49,2
	31,8

	Хрватска
	60,3
	67,6
	51,6
	39,1
	48,4
	30,1

	Босна и Херцеговина
	63,4
	71,9
	53,4
	41,3
	50,8
	31,9

	Црна Гора
	57,0
	66,7
	45,7
	36,6
	45,5
	27,5

	Пограничне општине
	62,6
	69,2
	54,9
	39,8
	48,8
	31,0

	Србија без пограничних општина
	64,6
	69,6
	59,0
	41,7
	48,6
	35,1


Извор: РЗС, Попис 2011, прорачун аутора.
Подела становништва према критеријуму активности, као израз физиолошких могућности учествовања становништва у процесу рада, рефлектује читав низ демографских, економских и социјалних чиниоца нивоа укупног развоја (Војковић, 2007, стр. 127). Општа стопа активности пограничних општина Србије износи у просеку 40% (42% у осталим општинама Србије). Чак 32 општине (од укупо 46 пограничних општина) имају нижу општу стопу активности у односу на референтну групу[footnoteRef:4]. Становништво је најмање економски активно у Тутину, Сјеници, Голупцу и Сечњу (око 32-33%), док највећи удео економски активног становништва имају општине Трговиште (62%), Босилеград и Бајина Башта (56%). Разлози ниских стопа активности су млада старосна структура (Тутин, Сјеница) или изражен процес старења (Црна Трава). Простори виших стопа активности су изразито пољопривредне општине (Трговиште, Босилеград, Бајина Башта и друге). Економска активност становништва је најмања у општинама које се граниче са Црном Гором и Румунијом, а највећа у пограничним општинама са Македонијом. [4:  Веће вредности овог показатеља у односу на референтну вредност имају општине Суботица, Шабац, Пирот, Чајетина, Пријепоље, Ужице, Бајина Башта, Љубовија, Књажевац, Босилеград и Трговиште.] 

Стопа економске активности мушкараца у пограничним општинама Србије (48,3%) се не разликује значајно у односу на просечну вредност осталих општина Србије, док је ниво економске активности жена (31%) за 4% нижи у односу на референтну групу. У 17 пограничних општина је већа економска активност мушкараца од осталих општина Србије, док 37 од 46 пограничних општина има нижу економску активност жена. Највеће вредности економске активности бележе општине Трговиште  и Босилеград, а најмање Сјеница и Тутин. Ниво економске активности и мушкараца и жена је најмањи у општинама на граници са Црном Гором и Румунијом, а највиши на граници са Македонијом.

График 1. Специфичне стопе економске активности становништва пограничних општина Србије према старости и полу, Попис 2011.
Многе анализе економске структуре становништва потврђују пад броја и удела економски активних ван радног контингента (Радивојевић, 2006, стр. 231). Попис 2011. није забележио економски активна лица млађа од 15 година, док је заступљеност најмлађих старосних група (15-19 и 20-24) у активном становништву у пограничним општинама већа у поређењу са осталим општинама Србије, код оба пола. Најмлађе старосне групе су економски активније у општинама које се граниче са Македонијом и Црном Гором, а најмање економски активне у пограничју са Бугарском, чији је удео економски активних најмлађих старосних група приближан просеку осталих општина Србије.
Старо становништво у пограничним општинама је чешће економски активно у односу на референтну групу (2,8% у односу на 1,7%). Општине дуж хрватске и мађарске границе имају мањи удео економски активних лица ван референтне групе од осталих општина Србије, док је на граници са Бугарском и Македонијом тај удео око 8%. Највећа економска активност старих лица је у општинама Књажевац, Босилеград (17%), Црна Трава (16%) и Трговиште (14%). Ово се може објаснити високим уделом пољопривредног становништва, чија је стопа економске активности већа у односу на непољопривредно становништво, а пољопривредно становништво је економски активно и по изласку из радног контингента. У свим осталим старосним групама пограничне општине имају нижу економску активност од осталих општина Србије. Економска активност мушкараца је већа у свим старосним групама, и у свим општинама, а разлике у стопама економске активности према полу су најизраженије у општинама које се граниче са Црном Гором, Босном и Херцеговином и Македонијом.
У условима интензивног демографског старења, које је посебно изражено у пограничним општинама, питање старосне структуре економски активног становништва постаје нарочито важно, јер утиче на квалитет радне снаге (Радивојевић, 2015 стр. 228). Становништво старости 30 до 49 година, у просеку чини 51% од укупног броја активних (остале општине Србије 53%). Стопе економски активног становништва на почетку радног контингента су ниске због школовања, а такође су ниске и пред крај радног контингента у складу са правном регулативом рада и радних односа, учешћа пољопривредног становништва, стања у привреди земље али и здравственог статуса тих старосних група (Радивојевић, 2015, стр. 229). 
Економски активно становништво које обавља занимање
Запослена лица, односно лица која обављају занимање чине најважнију категорију економски активног становништва. Стопа запослености у пограничним општинама је нижа око 2% у односу на остале општине Србије, чије су најмање ведности у општинама које се граниче са Црном Гором, а највеће у општинама на граници са  Бугарском. Посматрано према општинама, стопа запослености укупног становништва у пограничним општинама се креће од 31% (Тутин) до 82% (Трговиште)[footnoteRef:5]. [5:  Од 41% (Сурдулица) до 86% (Трговиште) код мушкараца; од 17% (Тутин) до 77% (Трговиште) код жена] 

Мања стопа запослености у пограничним општинама Србије је резултат нижих специфичних стопа запослености по свим старосним групама 25-64 година, изузев старосних група 15-24 и преко 65 година. У старосној групи 15-19 година општине које се граниче са Македонијом и Мађарском имају дупло већу стопу запослености у односу на референтну групу (4%), а у старосној групи 20-24 године пограничне општине са Мађарском (36%) имају већу стопу запослености у односу на остале општине Србије (26%). Код најстаријег становништва највећа је стопа запослености у општинама које се граниче са Македонијом (26%; 4% у осталим општинама Србије). Најстарије становништо има највећу специфичну стопу запослености у Трговишту, Босилеграду, Књажевцу, Бајиној Башти, Пријепољу, Љубовији и Црној Трави. Мушкарци имају већу запосленост од жена у свим старосним групама и свим посматраним општинама.
Табела 2. Стопе запослености становништва пограничних општина према полу, у односу на државу са којом се општине граниче, попис 2011.
	Држава са којом се пограничне општине граниче
	Учешће запослених у становништву радног узраста[footnoteRef:6](%) [6:  Стопа запослености је процентуално учешће запослених лица у становништву радног узраста.] 


	
	Укупно
	Мушкарци
	Жене

	Македонија
	57,0
	62,7
	49,7

	Бугарска
	60,2
	63,4
	56,1

	Румунија
	46,1
	52,6
	38,1

	Мађарска
	50,5
	56,1
	44,0

	Хрватска
	44,2
	50,2
	37,1

	Босна и Херцеговина
	50,8
	58,8
	41,5

	Црна Гора
	39,8
	48,3
	29,9

	Пограничне општине
	47,9
	53,7
	41,2

	Србија без пограничних општина
	50,2
	54,8
	45,2


Извор: РЗС, Попис 2011, прорачун аутора.
Оно што пограничне општине значајно разликује од осталих општина Србије јесте структура економски активног становништва које обавља занимање према делатности. Више од четвртине становништва пограничних општина бави се пољопривредом (27%), док се прерађивачком индустријом бави 17% становништва, а 11% трговином на велико и мало (13%, 17% и 15% у осталим општинама, редом). Становништво пограничних општина такође карактерише знатно нижи удео запослених у информисању и комуникацији, стручним, научним, иновационим и техничким и другим делатностима.

График 2. Структура делатности становништва пограничних општина Србије, у односу на државу са којом се општине граниче, Попис 2011.[footnoteRef:7] [7:  Изостављене су општине Бујановац и Прешево због непотпуних података.] 

Пољопривредним и сродним делатностима, индустријом, саобраћајем се више баве мушкарци, док се жене чешће баве здравством, трговином, уметношћу и услужним делатностима. У млађим старосним групама је већи удео лица која се баве прерађивачком индустријом, трговином, државном управом и другим делатностима. Код становништва старијег од 65 година око 90% лица се бави пољопривредним и сродним делатностима, без значајних разлика према полу.
Удео становништва које се бави примарним делатностима је највећи у општинама које се граниче са Македонијом (54%), Црном Гором (31%) Бугарском и Босном и Херцеговином (27%)[footnoteRef:8]. Пољопривредне и сродне делатности су најмање заступљене у општинама на граници са Мађарском или Хрватском (22%), у којима је већи удео лица која се баве прерађивачком индустријом и трговином.  [8:  Висок удео пољопривредног становништва имају општине Богатић (59%), Босилеград (55%), Трговиште (54%), Књажевац, Љубовија, Житиште (49%), Велико Градиште (44%), Црна Трава (40%), Бајина Башта, Чока (38%), Неготин (37%), Сечањ (35%), Тутин, Бач (34%) и др.] 

Економски активно становништво које не обавља занимање
Поред економски активног становништва које обавља занимање, понуду рада чини и економски активно становништво које не обавља занимање, односно незапослено становништво. Пограничне општине имају већу незапосленост у односу на референтну групу. Просечна стопа незапослености је нижа у односу на остале општине Србије у општинама које се граниче са Мађарском и Румунијом. Креће се од 19% у македонским до 31% у црногорским пограничним општинама (код мушкараца од 19% у општинама које се граниче са Мађарском, до 28% на граници са Црном Гором, а код жена од 19% у мађарским до 26% у црногорским пограничним општинама). Посматрано према општинама, укупна стопа незапослености је највећа у Прешеву, Бујановцу, Сурдулици (преко 41%) и другим, а најмање стопе незапослености имају општине Црна Трава, Богатић, Трговиште (до 11%) [footnoteRef:9]. [9:  Стопа незапослености мушкараца креће се од 7% у Црној Трави до 40% у Сурдулици, а код жена од 8% у Црној Трави до 57% у Прешеву.] 

Табела 3. Стопа незапослености становништва пограничних општина Србије према полу, у односу на државу са којом се општине граниче, попис 2011.
	Држава са којом се пограничне општине граниче
	Учешће запослених у активном становништву (%)
	Структура незапослених (%)

	
	Укупно
	Мушкарци
	Жене
	Први пут траже посао
	Некада радили

	Македонија
	27,9
	24,2
	33,9
	53,8
	46,2

	Бугарска
	24,0
	23,2
	25,3
	39,0
	61,0

	Румунија
	21,1
	19,9
	23,3
	35,7
	64,3

	Мађарска
	19,2
	19,2
	19,2
	29,4
	70,6

	Хрватска
	26,7
	25,9
	28,1
	32,7
	67,3

	Босна и Херцеговина
	20,3
	18,8
	22,7
	37,5
	62,5

	Црна Гора
	30,5
	27,7
	35,9
	60,8
	39,2

	Пограничне општине
	23,5
	22,1
	26,0
	39,6
	60,4

	Србија без пограничних општина
	22,1
	21,3
	23,3
	35,9
	64,1


Извор: РЗС, Попис 2011, прорачун аутора.
Лица која се први пут појављују на тржишту рада у пограничним општинама чине 40% (36% у осталим општинама) од укупног броја незапослених лица. У општинама које се граниче са Црном Гором однос лица која први пут траже посао и која су некада радила је 61:39, а у општинама које се граниче са Македонијом 54:46. Општине које се граниче са Црном Гором имају чак 61% лица која први пут траже посао у укупном броју незапослених лица. 
Већи је удео мушкараца од жена међу незапосленима (57:43, у пограничним, односно 55:45 у осталим општинама), како код лица која први пут траже посао (54:46), тако и код лица која су некада радила (58:41). Већа пропорција мушкараца који су изгубили посао указује на чињеницу да је губитак посла више погађао мушко становништво (Радивојевић, 2015, стр. 228). Незапосленост у пограничним општинама је највећа у најмлађим старосним групама: од 15-19 и од 20-24 година, где стопа незапослености износи 62%, односно 42%, а лица која први пут траже посао чине 90%, односно 70% од укупног броја незапослених лица. У вишим старосним групама смањује се стопа незапослености, где су бројнија лица која су изгубила посао[footnoteRef:10]. [10:  У старосној групи 30-49 стопа незапослености износи 21% (19% код мушкараца и 23% код жена), у старосној групи 50-59 година 21% (21% мушкарци, 22% жене), 60-64 година 18% (20% мушкарци, 8% жене). Удео лица која су изгубила посао у укупном броју незапослених лица по старосним групама редом износи 70%, 85%, 83%.] 

Удео неактивног становништва радног узраста у укупном становништву радног узраста представља демографске резерве радне снаге. Неискоришћеност радног контингента пограничних општина (45%) је већа у односу на остале општине Србије (42%), а у овом погледу се посебно истичу пограничне општине са Црном Гором (55%)[footnoteRef:11]. Демографске резерве радне снаге су од посебног значаја у условима интензивног демографског старења[footnoteRef:12] и ниског прилива становништва у радну старост, јер указује на могућност економског активирања до сада неискоришћених радних ресурса у оквиру радног контингента. То се првенствено односи на становништо женског пола, јер се ту крију највеће потенцијалне резерве радне снаге (Wertheimer-Балетић, 1973, стр. 215). [11:  Стопа неискоришћености радног контингента у општинама које се граниче са Румунијом је 50%, са Хрватском 46%, Босном и Херцеговином 45%, Мађарском 44%, Бугарском 42%, а најмање са Македонијом 27%.]  [12:  Пограничне општине се суочавају са одмаклим процесом демографског старења, а вредности просечне старости општина које се граниче са Бугарском је 47, са Румунијом 44, Мађарском и Хрватском и Босном и Херцеговином 43, са Македонијом 41 годину.] 

ДИСКУСИЈА И ЗАКЉУЧАК
Основна карактеристика регионалног развоја Србије јесте неравномерност, која се манифестује у регионалној и унутаррегионалној поларизованости. Регионалне диспропорције су последица наслеђених и транзиционих неусклађености привредних активности, интензивног процеса депопулације, дугогодишњег економског и социјалног заостајања (РЗР, 2009, стр. 14). Бројна истраживања и емпиријске анализе регионалног развоја Србије су показала да традиционални системи промовисања равномерног регионалног развоја нису били ефикасни (Ђерчан, Лукић, Бубало-Живковић, 2011, стр. 131). 
Војковић (2007, стр. 126) наводи да су савремене економске карактеристике резултат процеса из прошлости, чије се последице осећају и данас: примењивање индустријализације као метода развоја укупног друштва, који су фаворизовали развој управних и административних центара, допринели су стварању великих регионалних диспропорција. Регионалне асиметричности у Србији су у директној зависности од економске развијености, а привреда Србије је концентрисана на подручје великих центара (РЗР, 2009, стр. 14). У развијеним центрима је превелика концентрација становништва и привреде, што доводи до негативних последица у просторној, економској и социјалној сфери. Са друге стране, стратешки важни простори остају популационо празни, а њихови ресурси неискоришћени (Јакопин, Перишић, 2009, стр. 10). Као такви неразвијени региони нису привлачни за инвестиције и развој, због чега се проблем још више продубљује. 
Сва та дешавања учинила су да су погранична подручја данас економски периферни, заостали простори. А заостајање пограничног простора у економском развоју постаје кочница будућег развоја целе државе (Грчић, 2002, стр. 12). Развој пограничног подручја је просторно неравномеран, што је резултат сплета различитих фактора - искоријских, географских, политичких и економских. Такође, један од разлога диференцијалног развоја пограничних општина јесте и суседство са различитим државама и међудржавним односом и сарадњом.
Пограничне општине имају неповољније индикаторе радне снаге у односу на остале општине Србије, а такође се међусобно значајно разликују према свим посматраним индикаторима, у односу на регион којем територијално припадају. То потврђује полазну хипотезу о постојању регионалних диспорпорција у Србији, које су изражене и на нивоу пограничних општина. Стопа економске активности по регионима износи: 38% у Региону Војводине (резултат високог степена деаграризације), 40% у Региону Шумадије и Западне Србије и 41% у Региону Јужне и Источне Србије. Вредности стопе активности радног контингента пограничих општина по регионима су 59%, 62% и 68%, редом, а стопе запослености 45%, 49% и 52%. На ове вредности значајно утиче структура лица која обављају занимање према делатности. Пограничне општине имају знатно већи удео лица која се баве пољопривредним и сродним делатностима у односу на остале општине Србије, а посматрано по регионима удео износи 23%, 29%, односно 41%.
Посматрано у целини, ове општине имају већу незапосленост у односу на референтну групу општина. У општинама које територијално припадају Региону Шумадије и Западне Србије незапосленост износи 22% (од 10% у Богатићу до 37% у Тутину), односно 24% у општинама у Региону Војводине (од 16% у Кањижи до 35% у Оџацима) и Региону Јужне и Источне Србије (од 7% у Црној Трави до 43% у Прешеву). Забрињавајућа чињеница је и структура незапослених лица која указује на велики удео лица која су некада радила па изгубила посао, чији је удео дупло већи у односу на лица која први пут траже посао (њихов удео по регионима редом износи 66%, 58% и 55%). 
Проблем незапослености није карактеристика само пограничних општина у Србији, већ се са овим проблемом суочавају и пограничне општине у Босни и Херцеговини (ентитет Република Српска), које се граниче са Србијом, где је просечна незапосленост 56%[footnoteRef:13], затим општине у Македонији на граници са Србијом где је такође висока стопа незапослености и креће се од 30 до 60% (http://www.stat.gov.mk/). Општине у Бугарској које се граниче са Србијом имају мању незапосленост, (око 13%)[footnoteRef:14], док је најмања незапосленост у пограничном подручју Мађарске са Србијом (6%)[footnoteRef:15]. [13:  Стопе незапослености по општинама: Чајниче (59%), Рудо (75,8%), Вишеград (51%), Сребреница (65%), Братунац (61%), Зворник (39%), Бијељина (41%) (http://www.rzs.rs.ba/).]  [14:  Стопе незапослености: Видин 19%, Монтана 8%, Перник (14%,) Ћустендил 13% (http://www.nsi.bg).]  [15:  Стопе незапослености:  Baranya 6,6%, Csongrad 4,9%, Bekes 6,1 Bacs Kiskun 5,8 (https://www.ksh.hu).] 

Узроке високе незапослености можемо посматрати и кроз образовну структуру становништва. Постојеће квалификације запослених радника и њихове вештине, па и незапослених лица, не одговарају потребама привреде, а неефикасна употреба радне снаге додатно успорава целу привреду (Ристановић, Барјактаровић, 2014, стр. 2). Школованост радне снаге је предиспозиција за брже налажење посла и бољу позицију запослених, као и вишу зараду (Радивојевић, 2015, стр. 231). У односу на остале општине Србије пограничне општине имају неповољнију образовну структуру, а најбројнија су лица са средњом стручном спремом. Општине Региона Војводине имају нешто повољнију образовну структуру у односу на пограничне општине Региона Шумадије и Западне Србије, односно знатно повољнију у односу на пограничне општине у Региону Јужне и Источне Србије. Разлике се уочавају у уделу лица са средњим (чији је удео 54%, 53% и 48% ретроспективно), основним и непотпуним основним обарзовањем (33%, 34% односно 39%), док је удео лица са вишом и високом школском спремом уједначен по регионима (око 10%).
На основу образовне структуре радне снаге (20-64 год.) аутори Јокић, Џелебџић и Петовар (2015, стр. 52) су урадили класификацију квалитета радне снаге општина Србије, где од свих пограничних општина једино општина Ужице има квалитетнију радну снагу од државног просека, 10 општина има релативно добар квалитет радне снаге[footnoteRef:16], 11 лош[footnoteRef:17], 17 веома лош, а седам општина има екстремно лош квалитет радне снаге[footnoteRef:18]. [16:  Пирот, Вршац, Кикинда, Суботица, Сомбор, Б. Паланка, Ср. Митровица, Шабац, Лозница и Прибој.]  [17:  Босилеград, Сурдулица, Димитровград, Књажевац, Зајечар, Апатин, Оџаци, Шид, М. Зворник, Чајетина и Пријепоље.]  [18:  Црна Трава, Голубац, В. Градиште, Бач, Богатић, Тутин  и Бујановац.] 

Један од важнијих аспеката радне снаге и тржишта рада јесу зараде запослених. Као општине које имају висок удео запослених у пољопривредним и сродним делатностима, прерађивачкој индустрији и грађевинарству, очекивано је да пограничне општине Србије имају ниже зараде од државног просека. Посматрано по регионима којима припадају најниже зараде имају општине Региона Јужне и Источне Србије, 78% у односу на просечну зараду Србије, затим општине у Шумадије и Западне Србије имају 81%, док су просечне зараде у Региону Војводине највеће у односу на остале пограничне општине и износе 85% просечне зараде у Србији (РЗС, 2012, прорачун аутора). Поред регионалних диспропорција, израженије су разлике у односу на државу са којом се ове општине граниче, као и између самих општина унутар тих група [footnoteRef:19]. Пограничне општине које имају и до 40% ниже зараде у односу на државни просек су Црна Трава, Голубац, Пландиште, Књажевац, Трговиште и Велико Градиште. Чињеницу постојања регионалних диспропорција унутар пограничног простора потврђује и чињеница о висини зарада у већим и развијенијим градским центрима као што су Вршац, Шабац, Ужице, Суботица и други, у којима је повољнија образовна структура становништва и већи удео запослених лица у услужним делатностима. [19:  Проценат зарада у односу на просек Србије у општинама које се граниче са Македонијом је 75%, са Бугарском 77%, Црном Гором 78%, Румунијом 81%, Босном и Херцеговином 82% Хрватском 87%, Мађарском 89%.] 

Уз високу незапосленост и ниске зараде поставља се питање сиромаштва и квалитета живота. И у овом погледу већина пограничних општина има неповољне показаље у односу на просек државе. Према композитном индексу социјалне искључености[footnoteRef:20] најугроженије су општине Црна Трава, Нова Црња и Велико Градиште, чије су вредности ниже преко 40% у односу на просек Србије, док већина осталих општина има вредност овог показатеља 20-40% нижу у одоносу на Србију. [20:  Композитни индекс социјалне кохезије укључује четири димензије: (1) економска (нето зараде по запосленом, просечне пензије); (2) социјална (учешће малолетних и пунолетних лица корисника социјалне заштите у укупном броју становника, коефицијент економске зависности); (3) здравствена (број становника на једног лекара) и (4) стамбена (изграђени станови на 1000 становника) (РС, 2013).] 

Регионална анализа степена развијености, мерена зарадом по становнику и стопом незапослености, показује екстремне разлике између општина и њихово груписање на развијене и неразвијене општине (РЗР, 2009, стр. 75). Неравномеран привредни, демографски и социјални развој диференцирао је четири развојне групе општина у Србији према степену развијености у односу на републички просек (ВРС, 2014). На основу степена развијености издвојене су пограничне општине чији је степен развијености:
· >100%: Бачка Паланка, Вршац, Кањижа, Суботица и Ужице;
· 80-100%: Апатин, Зајечар, Кикинда, Мајданпек, Нови Кнежевац, Пирот, Сомбор, Ср. Митровица, Чајетина и Шабац;
· 60-80%: Бајина Башта, Бач, Б. Црква, Богатић, В. Градиште, Житиште, Кладово, Лозница, Љубовија, Неготин, Н. Црња, Оџаци, Пландиште, Сечањ, Чока и Шид;
· 50-60 %: Димитровград, Књажевац, Прибој, Сјеница и Црна Трава;
· Према степену развијености девастирана подручја су она чији је степен развијености испод 50% републичког просека, и то: Бабушница, Босилеград, Бујановац, Голубац, М. Зворник, Прешево, Пријепоље, Сурдулица, Трговиште и Тутин.
Можемо закључити да су основне карактеристике активног становништва пограничних општина нижа економска активност, нижа запосленост, односно већа незапосленост у поређењу са осталим општинама Србије. Постоје значајне разлике између пограничних општина, у односу на државу са којом се граниче (развијеније су општине на граници са Мађарском и Хрватском, од општина које се граниче са Македонијом и Црном Гором), као и у односу на регион којем припадају (најразвијеније су пограничне општине у Региону Војводине, а најнеразвијеније општине у Региону Јужне и Источне Србије). Општине са већим градским центрима имају повољније карактеристике радне снаге. Такође, већи удео запослених у примарним делатностима, у овим општинама има велики утицај на ниво зарада и степен развијености. Просечно економски активно лице је мушкарац, који има 30-49 година, бави се пољопривредом или неким другим сродним занимањем, а такође је велика економска активност лица старијих од 65 година, у односу на остале општине Србије. 
Ипак, пограничне општине имају велики удео неактивног становништва, што се првенствено односи на становништо женског пола, јер се ту крију највеће потенцијалне резерве радне снаге. Демографски развој, који подразумева процес старења становништва, учиниће неопходним јаче укључивање жена и старијих људи као извора радне снаге и знања (РЗР, 2009, стр. 108). Већа активност и запосленост становништва пограничних општина би допринели развоју овог простора и смањењу разлика између општина које се налазе у пограничном подручју Србије.

РЕЗИМЕ
[bookmark: _GoBack]Проблеми регионалног развоја Србије огледају се у регионалним диспропорцијама нивоа развијености појединих подручја, неразвијености великог броја општина, структурним неусклађеностима, институционалним проблемима и неповољним демографским кретањима. Досадашњи привредни развој је проузроковао диспропорције између региона, регионалних центара и окружења, као и разлика на нижим територијалним нивоима, унутар самих општина, између градских и осталих насеља. Процес транзиције је додатно поспешио продубљивање регионалних разлика, које су најизраженије у демографским карактеристикама, људским потенцијалима, економској и социјалној сфери.
Имајући у виду неразвијеност пограничног простора Србије, у овом раду су анализиране карактеристике радне снаге становништва пограничних општина Србије. Основне карактеристике активног становништва су нижа економска активност, самим тим и нижа запосленост, а већа незапосленост у поређењу са осталим општинама Србије, које представљају референтну групу. Такође, у овим општинама је већи удео запослених у примарним делатностима, што има велики утицај на ниво зарада и степен развијености ових општина. Просечно економски активно лице је мушкарац, који има 30-49 година, бави се пољопривредом или неким другим сродним занимањем. Оно што такође карактерише пограничне општине је веће активирање лица старијих од 65 година, у односу на остале општине Србије. То се објашњава високим уделом пољопривредног становништва, које је економски активно и по изласку из радног контингента.
Анализом радне снаге пограничних општина потврдили смо полазну хипотезу о постојању регионалних диспорпорција у Србији, јер се пограничне општине према свим посматраним индикаторима значајно разликују  према региону којем територијално припадају (пограничне општине које се налазе у Региону Војводине су развијеније у односу на општине које се налазе у Региону Шумадије и Западне Србије, односно знатно развијеније у односу на општине које се налазе на граници Региона Јужне и Источне Србије која се поклапа са државном границом). Разлике такође постоје и у односу на државу са којом се граниче (развијеније су општине на граници са Мађарском и Хрватском, од општина које се граниче са Македонијом и Црном Гором). Значајне разлике постоје и унутар наведених група пограничних општина (Шабац – Сјеница - Чајетина; затим Трговиште - Прешево; Црна Трава – Сурдулица итд). Један од значајнијих основа диференцијације пограничних општина јесте величина самих општина као и градских насеља (на пример Суботица и Трговиште, општина која нема градски центар).
Ипак, пограничне општине такође имају велики удео неактивног становништва, што се првенствено односи на становништо женског пола, јер се ту крију највеће потенцијалне резерве радне снаге. Демографски индикатори иницирају да је процес демографског старења утицао и на промене структуре активног становништва према старости. Смањује се удео млађих, а повећава удео старијих старосних група. Може се закључити да ће управо демографски развој учинити неопходним јаче укључивање жена и старијих људи као извора радне снаге и знања (РЗР, 2009). Већа активност и запосленост становништва пограничних општина би допринели развоју овог простора и смањењу разлика између општина које се налазе у пограничном подручју Србије.
SUMMARY
Problems of Serbian regional development are reflected in regional disproportion of the level of development of certain areas, underdevelopment of a large number of municipalities, structural incompatibility, institutional problems and unfavorable demographic trends. Former economic development has caused disproportions between regions, regional centers and environments, as well as differences at lower territorial levels within the municipalities, between urban and rural settlements. The transition process has further deepened regional disparities, which are the most most expressed at demographic characteristics, human resources, economic and social spheres.
Having in mind the underdevelopment of Serbian border areas, this paper analyzes the characteristics of the workforce of the Serbian border municipalities. The main characteristics of the population activity are lower economic activity and employment, and higher unemployment rate compared to other municipalities in Serbia, which are the reference group. Also, in these municipalities is higher share of employed in primary sector of activity, which has a major impact on the level of earnings and the level of development of this area. Average economically active person is a man, who has 30-49 years, engaged in agriculture or other similar interest. People older than 65 years are higher activated in border area than old people in other municipalities in Serbia. That’s because agricultural population is economically active after exit from the working contingent.
Analyzing the workforce of border municipalities we have confirmed our initial hypothesis of the existence of regional disporportion in Serbia, because the border municipalities are different significantly by region where territorial belong (municipalities in the region of Vojvodina are more developed than municipalities in Šumadija and Western Serbia, and much more developed than municipalities in the Southern and Eastern Serbia). The differences exist in relation to a state with which it borders (municipalities on the border with Hungary and Croatian are developed than municipalities on the border with Macedonia and Montenegro), but there are also significant differences within these groups of municipalities (Šabac - Sjenica; Trgovište - Preševo; Crna Trava – Surdulica). One of the most important basis for differentiation border municipalities is the size of the municipalities and urban settlements (such as Subotica and Trgovište, a municipality that does not have the city center).
However, border municipalities also have a large share of the inactive population, which primarily relates to the female population, because they offer the greatest potential reserves of labor. Demographic indicators initiate the process of demographic aging influenced the change in the structure of the active population by age. The proportion of younger group has reduced, and the share of older age groups has increased. It can be concluded that the demographic developments necessitate greater involvement of women and older people, as a source of labor and knowledge (RZR, 2009). Higher activity and employment of the border municipalities will contribute to the development of this area and reduction differences between the municipalities located in the border region of Serbia.
Македонија мушкарци	15-19	20-24	25-29	30-49	50-59	60-64	65+	21.284943599803789	59.700048379293385	82.339707536556844	86.739469578783144	74.473358116479375	47.051816557474289	16.870288536521784	Бугарска мушкарци	15-19	20-24	25-29	30-49	50-59	60-64	65+	14.020456333595664	54.725241545893731	76.297677086320633	86.518474804104358	72.242333901192495	39.950248756218564	15.798100361435592	Румунија мушкарци	15-19	20-24	25-29	30-49	50-59	60-64	65+	15.709666629501626	54.089935760171535	74.359524064744363	82.663092046469217	66.284951240238442	33.485347521324194	6.1161569869177255	Мађарска мушкарци	15-19	20-24	25-29	30-49	50-59	60-64	65+	15.28324955848398	58.649274655613226	79.458290656651357	86.418680423567736	69.832677165353815	30.872483221476511	2.7776255957924811	 мушкарци	15-19	20-24	25-29	30-49	50-59	60-64	65+	16.54081778031059	58.258334389656476	79.565895191269888	84.987716424894714	66.849396989933226	30.677714042914804	2.5642490005711021	Босна и Херцеговина мушкарци	15-19	20-24	25-29	30-49	50-59	60-64	65+	15.561258060271017	55.073419238837282	78.969700591645264	86.100680506998714	70.825827249454008	39.63963963963964	11.248831968339394	Црна Гора мушкарци	15-19	20-24	25-29	30-49	50-59	60-64	65+	13.879981676591846	50.933222729158032	72.136222910216716	81.311835837303008	69.897104570471399	40.535039255597546	17.388425374122473	Пограничне општине мушкарци	15-19	20-24	25-29	30-49	50-59	60-64	65+	15.6	55.9	77.7	85.2	69.599999999999994	36.300000000000004	9.3000000000000007	Србија без пограничних општина мушкарци	15-19	20-24	25-29	30-49	50-59	60-64	65+	13.1	51.7	77.599999999999994	87.1	71.8	37.700000000000003	6.3	Македонија жене	15-19	20-24	25-29	30-49	50-59	60-64	65+	15.359297860669331	42.67337807606264	63.543003851091044	69.6051289523527	46.199143468951007	15.903755868544671	11.483720023396375	Бугарска жене	15-19	20-24	25-29	30-49	50-59	60-64	65+	8.6192182966376514	38.883447600391293	66.23752816221436	76.266620013995805	47.482168713465981	13.010301411674931	9.4665373423861254	Румунија жене	15-19	20-24	25-29	30-49	50-59	60-64	65+	8.5116500237755499	35.467442706438703	58.692763078410053	66.057393529519302	39.634862162490244	6.2292551138556584	2.2278208684821674	Мађарска жене	15-19	20-24	25-29	30-49	50-59	60-64	65+	10.013888888888889	43.737704918032811	68.537558969396727	72.957652550850284	41.352739726027401	4.8125732135884345	0.71815190858598565	Хрватска жене	15-19	20-24	25-29	30-49	50-59	60-64	65+	9.5958127362605428	42.126646119361155	65.630538513973278	69.29199444701608	37.823503413053075	4.0363074546156934	0.5431951782126645	Босна и Херцеговина жене	15-19	20-24	25-29	30-49	50-59	60-64	65+	8.1665613369847705	37.009092667827424	62.502452743802763	68.504867973550859	42.056355608978336	9.3806630423195809	4.1377631739077518	Црна Гора жене	15-19	20-24	25-29	30-49	50-59	60-64	65+	9.2217614052206898	33.574935702595283	51.761102603369068	56.043531457273119	36.065965583174012	12.70644645711242	9.294550317619521	Пограничне општине жене	15-19	20-24	25-29	30-49	50-59	60-64	65+	9.2000000000000011	38.6	62.8	69.2	41.4	8.2000000000000011	4	Србија без пограничних општина жене	15-19	20-24	25-29	30-49	50-59	60-64	65+	7.8	36	66.7	74.900000000000006	47.5	7.9	2.4	


Пољопривреда, шумарство, рибарство	Македонија	Бугарска	Румунија	Мађарска	Хрватска	Босна и Херцеговина	Црна Гора	Пограничне општине	Србија без пограничних општина	54.546899075997118	27.047531431753189	26.112244405036396	22.25725074308599	21.814208654879195	27.326163232176189	30.756761031471189	27.396161313751591	12.826516307294524	Прерађивачка индустрија	Македонија	Бугарска	Румунија	Мађарска	Хрватска	Босна и Херцеговина	Црна Гора	Пограничне општине	Србија без пограничних општина	11.641828089046397	15.470911926805128	16.14086392329569	20.276981672961789	20.65362035480053	15.568045497610344	14.650735328510002	16.924504394107142	16.753042980832056	Грађевинарство	Македонија	Бугарска	Румунија	Мађарска	Хрватска	Босна и Херцеговина	Црна Гора	Пограничне општине	Србија без пограничних општина	6.3149294201438684	7.9356962203597128	3.7589625284131873	4.9700069786979055	5.0037643816902824	7.0564442801435314	8.2163253101695659	6.1709283837594384	5.3602703689893945	Трговина на велико и трговина на мало; поправка моторних возила и мотоцикала 	Македонија	Бугарска	Румунија	Мађарска	Хрватска	Босна и Херцеговина	Црна Гора	Пограничне општине	Србија без пограничних општина	4.1712836145305934	9.2316672656743819	9.9709539524788671	12.751124184382048	13.2861198705258	11.936717204497437	8.9726396198160572	10.788088990764349	15.282339015228718	Трговина на велико и трговина на мало; поправка	Македонија	Бугарска	Румунија	Мађарска	Хрватска	Босна и Херцеговина	Црна Гора	Пограничне општине	Србија без пограничних општина	1.2001797596319936	3.5081278885518219	3.2757561447621319	4.9328258133023404	5.3207197679957652	4.5130367426603621	4.3658087123565208	4.0012010310623989	5.4576370718565155	Саобраћај и складиштење	Македонија	Бугарска	Румунија	Мађарска	Хрватска	Босна и Херцеговина	Црна Гора	Пограничне општине	Србија без пограничних општина	0.95423436457493316	2.3341452244797969	2.4082516659320592	2.5071588529677649	2.8709726361491343	3.8936385053032767	2.5746335731667407	2.8282637001523852	2.9761972603810412	Државна управа и одбрана; обавезно социјално осигурање	Македонија	Бугарска	Румунија	Мађарска	Хрватска	Босна и Херцеговина	Црна Гора	Пограничне општине	Србија без пограничних општина	6.7839328432122485	8.8649012593900505	7.3362562206720234	6.4277997794634425	8.1374665587393267	6.9677838023798495	6.6361749268742365	7.6477313442941304	7.944178594630503	Образовање	Македонија	Бугарска	Румунија	Мађарска	Хрватска	Босна и Херцеговина	Црна Гора	Пограничне општине	Србија без пограничних општина	3.5197018488959428	5.5973396142970975	5.4947379860426704	6.0971306046025395	5.8300729707821084	5.1500577018835489	7.6701654851947128	5.7536149538243464	6.6146943396513045	Здравствена и социјална заштита	Македонија	Бугарска	Румунија	Мађарска	Хрватска	Босна и Херцеговина	Црна Гора	Пограничне општине	Србија без пограничних општина	1.833418801390464	5.7295842981391445	6.0740079915360479	7.5785442121509146	5.1144884699423345	5.5133047865849525	5.5295321406410274	5.7799073048346141	6.9984624310522934	Остале делатности	Македонија	Бугарска	Румунија	Мађарска	Хрватска	Босна и Херцеговина	Црна Гора	Пограничне општине	Србија без пограничних општина	8.8332479903437822	13.586694254481507	11.510434171490379	11.763497187833289	11.347635085009276	11.466291463181863	9.0891028561033718	11.848891545444753	19.155460540705416	



